༄༅། །དཔལ་འཁོར་ལོ་བདེ་མཆོག་གི་མཚོན་བྱེད་དཔེའི་དཀྱིལ་འཁོར་རྡུལ་ཚོན་གྱིས་འབྲི་བའི་ལག་ལེན་གསལ་བར་བཤད་པ་བློ་གསལ་རྣམས་ཀྱི་དགའ་སྟོན་ཞེས་བྱ་བ་བཞུགས། ན་མོ་གུ་རུ་
བུདྡྷ་དྷྭ་ཛ་ཡེ། ས་སྐྱ་པ་ཡི་བསྟན་པའི་མེ་རོ་གསོ་བ་ལ། །བསམ་བཞིན་བྱོན་པའི་སྔགས་འཆང་ངག་དབང་ཀུན་རིན་དང༌། །གང་དེའི་རིགས་དང་ཆོས་ཀྱི་སྲས་མཆོག་འཇམ་དབྱངས་མཆེད། །བརྒྱུད་པར་བཅས་ལ་ཤེས་ནས་ངང་
=
108

ريخ
།པས་ཕྱག་བགྱིས་སོ། །ཐམས་ཅད་མཁྱེན་པ་རྗེ་བཙུན་མུས་པ་ཆེ། །འཇིགས་མེད་སྨྲ་བའི་སེང་གེ་གང་དེ་རྒྱལ། །འདིར་ནི་སྔགས་འཆང་རྣམས་ལ་ཉེར་མཁོ་བའི། །རྡུལ་ཚོན་དཀྱིལ་འཁོར་འབྲི་བའི་
ལག་ལེན་བཤད། །ཐིག་དང་ཚོན་གྱི་རྣམ་གཞག་གི །རྒྱས་བཤད་ཁོ་བོས་ལོགས་སུ་སྤེལ། །དེ་ཉིད་ཁོངས་སུ་ཚུད་བྱས་ཏེ། །ཉེར་མཁོ་འདི་ཡང་བླང་བར་གྱིས། །དེ་ལ་འདིར་འཁོར་ལོ་བདེ་མཆོག་གི་དཀྱིལ་འཁོར་རྡུལ་ཚོན་
གྱིས་འབྲི་ཚུལ་ལ། བདེ་ཆེན་འཁོར་ལོའི་དབུས་ཀྱི་ལྟེ་བ་དམར་པོ། དེའི་བཅད་སྔོན་པོ། གེ་སར་ལྗང་སེར། ནག་པོའི་ཟེའུ་རི། བདེ་ཆེན་འཁོར་ལོའི་པད་འདབ་བརྒྱད་ལ། ཤར་གྱི་པད་འདབ་དབུས་སྔོ། མཐའི་ཤུན་ལྤགས་
༈ ཅི་མཛེས། ལྷོའི་པད་འདབ་དབུས་སེར། མཐའི་ཤུན་ལྤགས་མཛེས་ཚོན། ནུབ་ཀྱི་པད་འདབ་དབུས་དམར་པོ། མཐའི་ཤུན་ལྤགས་མཛེས་ཚོན། བྱང་གི་པད་འདབ་དབུས་ལྗང་། མཐའ་གོང་བཞིན། དེ་ནས་མཚམས་ཀྱི་པད་
འདབ་བཞིའི་དབུས་རྣམས་མེ་དང་རླུང་སེར་པོ། དབང་ལྡན་དང་བདེན་བྲལ་ལྗང་ཁུ། དེ་རྣམས་ཀྱི་མཐའ་ཤུན་ལྤགས་ཅི་མཛེས་སུ་བྱ། པད་ཕྲུག་རྣམས་ལི་སེར། དེའི་ཕྱི་བདེ་ཆེན་འཁོར་ལོའི་གདུང་ཟླུམ་ནག་པོ་ལ་གྲི་གུག་སྔོ་
སྐྱས་བྲིས། གདུང་ཟླུམ་གྱི་ཕྱི་བཅད་ནང་བཅད་གཉིས་ཀ་དཀར་པོས་བྱེད། དེའི་ཕྱི་རོལ་ཐུགས་ཀྱི་འཁོར་ལོའི་རྩིབས་བརྒྱད་ལ། རྩིབས་ཀྱི་དབུས་རྣམས་སྔོ་ནག མཐའ་གཉིས་གཉིས་ཡོད་པ་རྣམས་ལ་སྔོ་སྐྱ། དེ་ཀུན་གྱི་བཅད་
109

དཀྱིལ་ཐིག་སྐོར་
དཀར་པོས་བྱེད། དེའི་རྩིབས་སྲག་རྣམས་སུ་རྡོ་རྗེ་སྔོན་པོས་མཚན་པའི་ཀ་པ་ལ་སྔོ་སྐྱ་སོགས་མཛེས་ཚོན་གྱི་པ་ཏྲས་བརྒྱན་པ་བྲི། དེའི་ཕྱི་རོལ་ཐུགས་འཁོར་གྱི་གདུང་ཟླུམ་ནག་པོ་ལ་རྡོ་རྗེ་སྔོན་པོས་མཚན་པའི་ཕྱི་ནང་གི་བཅད་
གཉིས་དཀར་པོས་བྱ། དེའི་ཕྱི་རོལ་ཏུ་གསུང་གི་འཁོར་ལོའི་རྩིབས་བརྒྱད་ལ། རྩིབས་ཀྱི་དབུས་རྣམས་དམར་ཆེན་ལ། མཐའ་གཉིས་གཉིས་ཡོད་པ་རྣམས་དམར་སྐྱ། དེ་ཀུན་གྱི་བཅད་དཀར་པོ། རྩིབས་སྲོག་རྣམས་སུ་པདྨ་
དམར་པོས་མཚན་པའི་ཀ་བ་ལ། དམར་སྐྱ་སོགས་མཛེས་ཚོན་གྱི་པ་ཏྲས་བརྒྱན་པ་བྲི། དེའི་ཕྱི་རོལ་གསུང་གི་འཁོར་ལོའི་གདུང་ཟླུམ་ནག་པོ་ལ་པདྨ་དམར་པོའི་ཕྲེང་བས་རྒྱན་པའི་ཕྱི་ནང་གི་བཅད་གཉིས་ཀ་དཀར་པོས་བྱ། དེའི་
ཕྱི་རོལ་སྐུའི་འཁོར་ལོ་རྩིབས་བརྒྱད་ཀྱི་དབུས་རྣམས་དཀར་པོ། མཐའ་གཉིས་གཉིས་ཡོད་པ་རྣམས་ཀྱང་དཀར་པོ། དེ་ཀུན་གྱི་བཅད་ནག་པོའམ་སྔོན་པོ། རྩིབས་སྲོག་རྣམས་སུ་འཁོར་ལོས་མཚན་པའི་ཀ་བ་བརྒྱད་ལ་སྔོ་སྐྱ་
སོགས་མཛེས་ཚོན་གྱི་པ་ཏྲས་བརྒྱན་པ་བྲི། དེའི་ཕྱི་རོལ་ཏུ་སྐུ་འཁོར་གྱི་གདུང་ཟླུམ་ནག་པོ་ལ་འཁོར་ལོ་དཀར་པོའི་ཕྲེང་བས་བརྒྱན་པར་བྱས་པའི་ཕྱི་བཅད་ནང་བཅད་གཉིས་ཀ་ལ་དཀར་པོས་བྱ། དེའི་ཕྱི་གར་བུ་སྔོན་པོ་གྲུ་བཞི་
པའི་ཟུར་རྣམས་ལ་སྔོ་ནག་ཤིན་ཏུ་སྣུམ་པས་བཀང་བ་ལ་པ་ཏྲ་བྲྀས་པས་ཕྱི་བཅད་སྔོ་ཆེན་ཤིན་ཏུ་དྭངས་པས་བྱ། དེའི་ཕྱི་རོལ་ལྷ་སྣམ་སྒོ་བཞི་དང་བཅས་པ་ཤར་སྔོ། བྱང་ལྗང༌། ནུབ་དམར། ལྷོ་སེར་བ། དེའི་ཟུར་བཞིའི་ལྷ་
110

ری
།མཚན་གྱི་གཡས་གཡོན་རྣམས་སུ་རིན་པོ་ཆེའི་བུམ་པ་རེ་རེ་སྟེ་བརྒྱད་བྲིས། དེ་ནས་རྩིག་པའི་རིམ་པ་ལྔ་ནང་ནས་རིམ་པ་བཞིན་སྔོན་པོ། དཀར་པོ། སེར་པོ། དམར་པོ། ལྗང་ཁུ་རྣམས་ཁོར་ཡུག་ཏུ
བྱས། དེ་ནས་སྒོ་བཞིར་མུན་པ་ནག་པོ། དེའི་གཡས་གཡོན་གྱི་བཅད་ནུབ་མིན་པ་དམར་སྐྱ། ཤར་ལྷོ་ནུབ་བྱང་རྣམས་སུ་སྒོའི་གཡས་གཡོན་གྱི་ཀ་བ་ཕྱོགས་མདོག ཀ་རྒྱན་ཤར་ལྷོ་ནུབ་བྱང་རྣམས་སུ་དམར་སྔོ་ལྗང་དམར་
རྣམས་ལྡང་དང་བཅས་པ་ཕྱི་ནང་གི་རེ་ཁ་དཀར་ནག གླང་རྒྱབ་མིག་གསུམ་རྣམས། དམར་པོའི་རེ་ཁ་ལྗང་ཁུས་བཀང་བའི་དབུས་སུ་མུན་པའི་རྒྱུད་གཞི་ནག་པོའི་སྟེང་དུ་མེ་ཏོག་སྤྲིན་སོགས་ཅི་མཛེས་བྲིས། རྩིག་པའི་རྩ་བའི་
འདོད་སྣམ་དམར་པོ་ལ་ཕྱོགས་བཞིར་མེ་ཏོག་བཞི་རེ་དང༌། རྩིག་པའི་ཟུར་བཞི་དང་སྒོ་བཞིའི་རྩ་བའི་གཡས་གཡོན་རྣམས་སུ་ཟླ་ཕྱེད་རྡོ་རྗེ་ཕྱེད་པ་རེ་རེ་བྲི། འདོད་སྣམ་གྱི་ཕྱི་བཅད་སྔོན་པོ། དེའི་ཕྱི་ཕ་གུ་སེར་པོ་ལ་རིན་པོ་ཆེའི་
འཕྲ་ཤིང་རིས་འདྲ་བ་དང་ཕྱི་བཅད་དམར་པོ། དྲ་བ་དྲ་ཕྱེད་ཀྱི་གཞི་ནག་པོ་ལ་དྲ་བ་དྲ་ཕྱེད་དཀར་པོ་དབུས་སུ་དར་དཔྱང་སྔོ་དམར་དང་བཅས་པ་བྲི། དེའི་ཕྱི་བཅད་སེར་པོ། པུ་ཤུའི་གཞི་སྔོན་པོ་ལ་དཀར་པོ་དང་ལི་ཁྲིའི་མཆོད་
རྟེན་མགོ་ནང་བསྟན་འདྲ་བ་མང་དུ་འབྲི། དེའི་ཕྱི་བཅད་དམར་པོ། མདའ་ཡབ་ཀྱི་གཞི་དཀར་པོ་ལ་ནག་པོའི་པད་རིས་ཚོན་སྣ་ཚོགས་ཀྱིས་བསྒྱུར་བ། ཕྱི་བཅད་སྔོན་པོ་དེའི་རྒྱུན་སྒོ་བཞིའི་གླང་རྒྱབ་ཀྱི་གཡས་གཡོན་དུ་
111

དཀྱིལ་ཐིག་སྐོར་
འཐེན། རྟ་བབས་རྣམས་འོག་ནས་རིམ་པ་བཞིན་དམར་སྔོ་ལྗང་སེར་ལ་དཀར་ནག་གི་བཅད་བྱ། རྡོ་རྗེའི་རྭ་རྣམས་ཕྱོགས་མདོག་ལ་ཆུ་སྲིན་ཅི་མཛེས། དབུས་རྭའི་རྩེར་གདུགས་རེ་དང༌། དེའི་འོག་ཏུ་འཁོར་ལོ། དེའི་གཡས་
གཡོན་དུ་རི་དྭགས་རེ་རེའམ་ཚོན་སྤུངས་རེ་བྱ། དེའི་ཕྱིར་ངོ་བོ་ཉི་མའི་དཀྱིལ་འཁོར་ཡིན་ཡང་རྣམ་པ་ལྗང་ཁུར་བྱ་དགོས་པའི་ཁྱམས་ལྗང་གི་ཕྱི་བཅད་རྫ་ཁ་དེའི་ཕྱིའི་པད་འདབ་རྣམས་དབུས་དམར་པོ་འབའ་ཞིག་ལ་མཐའ་སྔོ་ལྗང་
སྤེལ་མ་གཡོན་བསྐོར་དུ་འབྲི། པད་ཕྲུག་སེར་པོ་དེ་ཀུན་ལ་དཀར་ནག་གི་བཅད་ཤུན་ལྤགས་སོགས་རིམ་པ་བཞིན་བྱ། དེའི་ཕྱི་བཅད་དཀར་པོ། དུར་ཁྲོད་བརྒྱད་གཞི་ནག་པོ་ལ་ཤིང་། མེ། མཆོད་རྟེན། ཕྱོགས་སྐྱོང་། ཞིང་
སྐྱོང༌། ཀླུ་སྤྲིན་སོགས་མ་ཚང་བ་མེད་པ་ཅི་མཛེས་དང༌། ཆུ་བརྒྱད་གཞི་སྔོན་པོ་ལ་དཀར་ནག་གི་ཆུ་རིས་ཀྱི་མཐའ་གཉིས་སུ་དམར་པོའི་རེ་ཁ་ཉིས་རིམ་རེ་ལྗང་ཁུས་བཀང་བ། དེ་ཀུན་གྱི་ཕྱི་བཅད་དམར་སྐྱ། རྡོ་རྗེ་རྭ་བའི་གཞི་
སྔོན་པོ། རྡོ་རྗེ་དཀར་པོ། དེའི་མཐའ་མ་མེ་ཕྲ་མ། དཀྱིལ་འཁོར་གྱི་ཤར་སྒོ་དྲང་ཐད་དུ་བསྣོལ་མཚམས་ཡོང་བ་བྱས་པའི་ཤར་དུ་མེ་རི་སེར་དམར་གཉིས། ཤར་ལྷོར་ལྗང་སྔོན་གཉིས། དེ་བཞིན་ཕྱོགས་གསུམ་ཤར་དང་འདྲ་
ལ། མཚམས་གསུམ་ཤར་ལྷོ་དང་འདྲ་བ་ལ་མཐའ་ལ་བཅད་མེད་པའི་ཁ་དཀར་ཁོར་ཡུག་ཏུ་བཏང་ན་མཛེས་ཤིང་ནག་པོའི་པ་ཏྲ་མེ་རིས་དང་བཅས་པ་གཡོན་སྐོར་དུ་བྲི། མེ་ཕྲ་འདི་ལ་ཚོན་གྱི་སྤེལ་ལུགས་གཞི་མ་གོང་བཀོད་
112

ری
བཅུ་ཐམ་པ་
།བཞིན་ལ་གནས་པའི་སྦྱར་ཚོན་སོགས་ཅུང་མི་འདྲ་བའི་སྤེལ་ལུགས་བྱས་ན་ཤིན་ཏུ་ཡིད་དུ་འོང་བར་འགྱུར་རོ། །ཡང་སྔགས་འཆང་ཆེན་པོའི་དགོངས་པ་འདི་ཡེ་ཤེས་ཀྱི་དཀྱིལ་འཁོར་སྣང་ལ་རང་བཞིན་
མེད་པ་འཇའ་ཚོན་ལྟར་བསྒོམ་དགོས་པ་ཡིན་པས་འཇའ་སྐོར་དུ་བྲིས་ན་ལེགས་པ་ཡིན་ནོ་ཞེས་ཡང་ཡང་དུ་གསུངས་ཞེས་བདག་གི་བླ་མ་འཇམ་དབྱངས་དབང་པོའི་མཚན་ཅན་དང་། སྔགས་འཆང་གྲགས་པ་བློ་གྲོས་རྒྱལ་མཚན་གྱི་
གསུང་ལས་ཡང་ཡང་ཐོས་སོ། །དེ་ནས་ལྷའི་མཚན་མ་བཀོད་པ་ནི། ལྟེ་བར་ཉི་མའི་དཀྱིལ་འཁོར་གྱི་སྟེང་དུ་རྡོ་རྗེ་དང་གྲི་གུག་སྔོན་པོ་རྩེ་ཕྱིར་བསྟན། བདེ་ཆེན་འཁོར་ལོའི་ཕྱོགས་ཀྱི་པད་འདབ་བཞི་ལ། ཤར་དུ་རྡོ་རྗེ་ཁ་ཊཱཾ་ག་
སྔོ་སྐྱ། བྱང་དུ་རལ་གྲི་ཁ་ཊཱཾ་ག་ལྗང་སྐྱ། ནུབ་ཏུ་པདྨ་ཁ་ཊཱཾ་ག་དམར་སྐྱ། ལྷོར་རིན་ཆེན་ཁ་ཊཱཾ་ག་སེར་སྐྱ་རེ། མཚམས་ཀྱི་པད་འདབ་བཞི་ལ་བུམ་པ་སེར་པོའི་སྟེང་དུ་ཐོད་པ་དཀར་པོ་རེ་རེ། ཐུགས་ཀྱི་འཁོར་ལོའི་རྩིབས་བརྒྱད་
ཀྱི་སྟེང་དུ་རྡོ་རྗེ་དང་གྲི་གུག་སྔོ་སྐྱ་རེ་རེ། གསུང་གི་འཁོར་ལོའི་རྩིབས་བརྒྱད་ཀྱི་སྟེང་དུ་པདྨ་དང་གྲི་གུག་དམར་སྐྱ་རེ་རེ། སྐུའི་འཁོར་ལོའི་རྩིབས་བརྒྱད་ཀྱི་སྟེང་དུ་འཁོར་ལོ་དང་གྲི་གུག་དཀར་པོ་རེ་རེ། དེ་ནས་དམ་ཚིག་འཁོར་
ལོའི་སྒོ་བཞིར། ཤར་སྒོར་གྲི་གུག་སྔོ་སྐྱ། བྱང་སྒོར་ལྗང་སྐྱ། ནུབ་སྒོར་དམར་སྐྱ། ལྷོ་སྒོར་སེར་སྐྱ། ཤར་ལྷོར་གཞལ་ཡས་ཁང་གི་ཕྱོགས་མདོག་དང་བསྟུན་པའི་གྲི་གུག་ཕྱེད་སྔོ་ཕྱེད་སེར་བ། དེ་བཞིན་དུ་ལྷོ་ནུབ་ཏུ་ཕྱེད་
113

དཀྱིལ་ཐིག་སྐོར་
སེར་ཕྱེད་དམར་བ། ནུབ་བྱང་དུ་ཕྱེད་དམར་ཕྱེད་ལྗང་བ། བྱང་ཤར་དུ་ཕྱེད་ལྗང་ཕྱེད་སྔོ་བ་སྟེ་གྲི་གུག་འདི་ཐམས་ཅད་རྩེ་ཕྱིར་བསྟན་དུ་བྲི། གཙོ་བོ་དང་འཁོར་གསུམ་ལ་ཡབ་ཀྱི་མཚན་མ་གཡས་དང༌། ཡུམ་གྱི་མཚན་མ་གཡོན་
དུ་འབྲི་ཞིང༌། ལྷ་ཐམས་ཅད་ལ་ཐུན་མོང་དུ་གདན་པདྨ་དང་། ཉི་མ། རྒྱབ་ཡོལ་མེ་འོད་ཀྱི་རྣམ་པའམ་པ་ཏྲ་རེ་བྲིའོ། །ཡང་ཕྱག་ལེན་འགའ་ཞིག་ལ། དབུས་ཀྱི་ཉི་གདན་གྱི་སྟེང་དུ་འཇིགས་བྱེད་ནག་པོ་དང་དུས་མཚན་དམར་པོ་
གཉིས་འབྲི་ཞིང༌། གཞན་འཁོར་ལོ་རྣམས་ཀྱི་པད་ཉིའི་སྟེང་དུ་རོའི་གདན་རེ་རེ་འབྲི་བའི་ལུགས་ཀྱང་འདུག་ཅིང༌། མི་རུང་བ་མ་ཡིན་ནོ། །གཙོ་བོ་ལ་ནི་པདྨ་དང་ཉི་གདན་ལོགས་སུ་མི་དགོས་ཏེ། བདེ་ཆེན་འཁོར་ལོ་ཉིད་གཙོ་
བོའི་གདན་ཡིན་པའི་ཕྱིར་རོ་སྙམ་ན། ཡིན་ལུགས་དེ་ལྟར་ཡིན་ཡང་། རྡུལ་ཚོན་གྱི་དཀྱིལ་འཁོར་ལ་ལྷའི་མཚན་མར་ཕྱག་མཚན་བྲི་བའི་སྐབས་འདིར་ནི་མདུན་བསྐྱེད་ཀྱི་ལྷ་བསྐྱེད་པའི་གདན་དུ་གྱུར་པ་མ་ཡིན་པའི་ཕྱག་མཚན་སོ་
སོའི་རྟགས་ཀྱི་རྣམ་པས་པདྨ་སོགས་ཀྱི་གདན་ཅུང་ཟད་རེ་འབྲི་བའི་ཕྱག་ལེན་དུ་མ་ཡོད་པས་ན། འདིར་ཡང་གཙོ་བོའི་གདན་བདེ་ཆེན་འཁོར་ལོའི་ཉི་དཀྱིལ་གྱི་སྟེང་དུ་ཕྱག་མཚན་གྱི་སྟེགས་ཀྱི་རྣམ་པས་མཛེས་ཚོན་གྱི་པདྨ་སོགས་
ཅུང་ཟད་བྲིས་ཀྱང་ལེགས་པ་ཡིན་ལ། མ་བྲིས་ཀྱང་ཆད་པའི་སྐྱོན་མེད་པ་ནི་གོང་དུ་གསལ་ལོ།
།དེ་ལྟར་གོང་དུ་བཀོད་པའི་དབུས་ཀྱི་ལྟེ་བ་དམར་པོར་བྱས་པ་ནི་རྒྱ་བོད་ཀྱི་དཀྱིལ་ཐང་ཁུངས་ཐུབ་ཐམས་ཅད་ལས་དེ་ལྟར་དུ་འབྱུང་
114

الوريد
།བ་དང༌། བློས་བསླངས་བསྒོམ་པའི་ཚེའང་དེའི་ཐད་དུ་ཉི་མའི་དཀྱིལ་འཁོར་མ་གཏོགས་གཞན་གང་ཡང་མི་འབྱུང་བས། ཉི་མའི་དཀྱིལ་འཁོར་མཚོན་པའི་ཕྱིར་དམར་པོར་བྱས་པ་ཉིད་བློས་སྣང་བདེ་བའི་
ཆ་ནས་ཤིན་ཏུ་ལེགས་པ་ཡིན་ལ། འོ་ན་རྗེ་བཙུན་གྱིས་ལྟེ་བ་ནག་པོའམ་སྔོན་པོར་བཤད་པ་དང་མི་འགལ་ལམ་ཞེ་ན། མ་ཡིན་ཏེ། རྗེ་བཙུན་གྱི་དགོངས་པ་ནི། གཙོ་བོའི་གདན་གྱི་ཉི་མ་ཤེལ་དང་འདྲ་བ་ཤིན་ཏུ་དྭངས་པ་དེ་
ཉིད། ཐུགས་འཁོར་གྱི་ལྟེ་བ་སྔོན་པོ་དང་སྣ་ཚོགས་པདྨའི་ཡུ་བའི་ཁ་དོག་གི་མདངས་དང་འཕྲད་པས་སྔོ་ནག་ལྗང་ནག་ཏུ་སྣང་བ་ལ་དགོངས་པ་ཡིན་ཏེ། འདིའི་ཚུལ་རྒྱས་པར་རྟོགས་པར་འདོད་ན་འཁོར་ལོ་བདེ་མཆོག་གི་ཕྱི་
བསྐྱེད་རིམ་ཀྱི་ཁྲིད་ཡིག རྣམ་བཤད་རྒྱས་པ་རྣམས་སུ་བལྟ་བར་བྱའོ། །དེས་ན་ཉི་མའི་དཀྱིལ་འཁོར་གོང་དུ་བཀོད་པ་ལྟར་དམར་པོར་བྱས་པ་འདི་ནི་སྒྲུབ་པ་པོ་བློས་སྣང་བདེ་བའི་ཕྱིར་དང༌། རྗེ་བཙུན་གྱི་དགོངས་པ་དེ་ནི་གཞལ་
ཡས་ཁང་གི་འོག་གཞི་སྣ་ཚོགས་རྡོ་རྗེའི་གདན་གྱི་ཉི་མའི་དཀྱིལ་འཁོར་ལྗང་ཁུར་སྣང་བ་དང་འདྲ་བར་ཤེས་པར་བྱའོ། །ཁ་ཅིག་ཉི་མའི་དཀྱིལ་འཁོར་གྱི་མཐར་པད་ལྟེ་སྔོན་པོ་དང་ཟེ་འབྲུ་ལྗང་ཁུ་བྲི་བར་མཐོང་ཡང༌། འདི་པའི་
ལུགས་ཀྱི་ཡིག་ཆ་ཁུངས་ཐུབ་རྣམས་སུ་མ་བཤད་པས་མི་དགོས་སོ། །ལ་ལ་གཙོ་བོའི་ཕྱག་མཚན་རྡོ་རྗེ་མི་འབྲི་བར་ཁ་ཊཱཾ་མི་འབྲི་བ་འདུག་ཀྱང༌། གོང་མའི་ཡིག་ཆར་མ་བཤད་པས་བརྟག་པར་བྱའོ། །གོང་དུ་བཀོད་པའི་བདེ་ཆེན་
115

འཁོར་ལོའི་ཕྱོགས་ཀྱི་པད་འདབ་ཀྱི་ཁ་དོག་ནི་རྗེ་བཙུན་གྱི་དགོངས་པ་བཀོད་པ་ཡིན་ལ། མཚམས་ཀྱི་པད་འདབ་རྣམས་ཀྱི་ཁ་དོག་ནི་རྒྱ་གར་དང་བོད་ཀྱི་དཀྱིལ་ཐང་རྙིང་མ་རྣམས་ལས་ཇི་ལྟར་འབྱུང་བ་བཞིན་ཡིན་ཞིང་། ཐུགས་
གསུང་སྐུའི་འཁོར་ལོ་རྣམས་ཀྱི་རྩིབས་མཚམས་ཀྱི་ཀ་བ་དང་རྭ་བ་རྣམས་ཀྱི་གཞི་མཚོན་ལ། ཁ་ཅིག་ཏུ་གཞལ་ཡས་ཁང་གི་ཕྱོགས་མདོག་ཏུ་བྱས་པ་དང༌། ཁ་ཅིག་ཏུ་ཐུགས་འཁོར་གྱི་རྩིབས་མཚམས་དམར་པོ། གསུང་འཁོར་
༈ གྱི་རྩིབས་མཚམས་དཀར་པོ། སྐུ་འཁོར་གྱི་རྩིབས་མཚམས་སྔོན་པོར་བྱས་པ་དང་། ཁ་ཅིག་ཏུ་དེ་ལས་ལྡོག་པ་སོགས་མི་འདྲ་བ་ཁོ་ན་འབྱུང་གི་འདུག་ཀྱང༌། འདིར་ནི་རྗེ་བཙུན་རིན་པོ་ཆེས་ར་བ་རྣམས་དང་ཀ་བ་རྣམས་ཀྱི་གཞི་
ཚོན་སེར་པོ་སྟེ། ངོ་བོ་ལ་སྔོན་པོར་འོང་ཡང་ཁ་དོག་འདྲེས་པའི་སྐྱོན་སྤང་བའི་ཕྱིར་སེར་པོར་བྱས་ནས་མཛེས་སོ། །ཞེས་གསུངས་པ་ལ། སྔགས་འཆང་ཆོས་ཀྱི་རྒྱལ་པོའི་དཀྱིལ་ཆོག་གི་མཆན་བུ་ལས། གཞི་ཚོན་སེར་པོ་སྟེ་ངོ་
བོ་ལ་སྔོན་པོར་ཡོང་ཡང་ཁ་དོག་འདྲེས་པའི་སྐྱོན་སྤང་བའི་ཕྱིར་སེར་པོར་བྱས་ན་མཛེས་གསུངས་ཀྱང༌། ལྕགས་ནག་ཤིན་ཏུ་ནག་པས་གཞི་ཚོན་བྱས་པ་ལེགས་ཤིང་ཁ་དོག་འདྲེས་པའི་སྐྱོན་མི་ཡོང་བས་དགོངས་པ་ཡང་འགྲུབ་པ་
ཡིན་ནོ། །ཞེས་གསུངས་པའི་དགོངས་པ་དང་མཐུན་པར་འཁོར་ལོ་གསུམ་གྱི་རྩིབས་མཚམས། ཀ་བ་སོགས་ཀྱི་འོག་གཞི། པ་ཏྲ་སོགས་ཀྱི་སྲུབ་རྣམས་ནི་ལྕགས་ནག་ཤིན་ཏུ་ལེགས་པས་བྱའོ། །དེ་རྣམས་ཀྱིས་འཁོར་ལོ་བདེ་
དཀྱིལ་ཐིག་སྐོར་
116

ربع
བཅུ་གཉིས་
།མཆོག་ནག་པོ་པ་ལུགས་ཀྱི་དཀྱིལ་འཁོར་རྡུལ་ཚོན་གྱིས་བྲི་བའི་ལག་ལེན་བཤད་ཟིན་ཏོ། །བདེ་མཆོག་ལཱུ་ཧི་པ་ལུགས་ཀྱི་དཀྱིལ་འཁོར་རྡུལ་ཚོན་གྱིས་འབྲི་ན་ཡང་འདི་བཞིན་དུ་ཤེས་པར་བྱའོ། །འདིར་
སྨྲས་པ། སྔོན་སྦྱངས་བློ་ཡིས་ཤེས་བྱའི་གནས་ཀུན་འབད་པ་ཆུང་ངུས་ཁོང་དུ་ཆུད། །རྡོ་རྗེ་འཆང་དངོས་ཡོངས་འཛིན་བླ་མས་བུ་གཅིག་མ་བཞིན་བརྩེ་བས་བསྐྱངས། །དེ་ཕྱིར་ཟབ་རྒྱས་ཆོས་ཚུལ་རྒྱ་མཚོས་ཤེས་རྒྱུད་གཏམས་
པའི་ཐོས་མང་ཅན། །དེ་འདྲ་གང་ཡིན་ས་སྐྱ་པ་སྟེ་ངག་དབང་ཀུན་དགའ་བསོད་ནམས་ལགས། །དེ་ལྟའི་སྐལ་བ་བཟང་པོ་དེས། །བདེ་མཆོག་ཆོས་ཚུལ་རྒྱ་མཚོ་ལས། །ལག་ལེན་ཕྲ་མོའི་ཆུ་ཐིགས་འདི། །དོན་གཉེར་སྐོམ་པས་
གདུང་རྣམས་ལ། །སྦྱིན་ནོ་དགའ་མགུར་རོལ་བར་མཛོད། །ཞེས་ཀྱང་ཤུགས་འབྱུང་དུ་སྨྲས་སོ། །ཅེས་པ་འདི་ཡང་ས་སྐྱ་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་རང་གི་སློབ་=
མ་ལས་དང་པོ་པ་རྣམས་ཀྱི་དོན་དུ་སྦྱར་བའི་ཡི་གེ་པ་ནི་གསོ་རིག་པ་བསམ་པ་དོན་ཆེན་གྱིས་མགྱོགས་པར་བྲིས་པ་འདིས་འཕྲལ་དང་ཡུན་དུ་དགེ་ལེགས་སུ་གྱུར་ཅིག། །།སརྦ་མངྒ་ལཾ།། ༎